Malgrat aprovarà les contribucions per les obres dels carrers Llibertat i St Elm | Ràdio Palafolls\nMarc Ferri , desembre 14, 2016\t / 1427 0 0\nHome Comarcal Malgrat aprovarà les contribucions per les obres dels carrers Llibertat i St Elm\nEn la passada legislatura, el govern en minoria de Conxita Campoy va haver de guardar en un calaix el projecte per reurbanitzar els carrers Llibertat, St Elm i part del carrer del Carme. La posició contrària dels veïns, que havien de pagar part dels treballs, i també dels partits a l’oposició , llavors majoria al plenari, van acabar imposant-se a la voluntat del govern. Llavors el consistori va canviar el destí de la subvenció que tenia el projecte per ajudar a canviar la coberta del pavelló vell.\nAra, però, el govern de Joan Mercader, amb majoria, ha rescatat el projecte i preveu tirar-lo endavant tot i l’oposició dels veïns.\nEl projecte vol convertir aquests carrers en plataforma única, donant prioritat als vianants, i millorar la pressió de l’aigua corrent i el grapat de les línies elèctriques aèries.\nL’alcalde, Joan Mercader, assegura que tothom està a favor del projecte, i que el problema és el pagament de les obres. Segons el batlle, el consistori no pot canviar la seva filosofia de fer que els veïns paguin part de les obres.\nMercader assegura que el projecte s’ha millorat en aquests 4 anys d’impàs i que finalment els veïns acabaran pagant menys del que es preveia en el primer intent. El consistori assumeix els diners de la subvenció perduda, el canvi de l’IVA, que fa 4 anys era d’un tipus més baix, i les millores previstes a la plaça que hi ha rere l’església.\nSegons el govern, el consistori pagaria el 43% del cost de les obres i els veïns el 57% restant.\nTot i l’oposició al projecte, Mercader recorda que les majories al ple han canviat i anuncia que preveu aprovar les contribucions especials a principis d’any.\nLes obres tenen un cost previst de poc més d’1 milió d’€, dels quals 600 mil€ els hauran d’aportar els veïns i els 450 mil restants els abonarà el consistori amb una aportació directe de 60 mil € i amb un crèdit de 390 mil€.\nContractació exprés de 3 agents cívics a Malgrat de Mar


Mitjons de suport als refugiats i les persones sense sostre\nLa firma sense ànim de lucre Palau Socks ven mitjons amb l'objectiu de recollir fons destinats a ciutadans sense recursos. La iniciativa, que es va posar en marxa al desembre passat, ha pogut realitzar una primera donació de 2.250 euros, a la Fundació BarcelonActua, entre els projectes dels quals destaca els destinats a les persones migrants i les sol·licitants d'asil.\nLa Vanguardia, 19 maig 20\nTots els beneficis d'aquests mitjons amb causa es deriven a oenegés i fundacions focalitzades en donar suport a refugiats i persones sense sostre. L'equip de Palau Socks està format per una quinzena de voluntaris, de diferents àmbits, que s'han implicat en accions com el repartiment de menjar o l'acollida de refugiats.\nMés informació: //palausocks.com/pages/charities-donations


Macroescape per a 1000 participants\nCoincidint amb la Capital de la Cultura Catalana 2018, l’Ajuntament de Manresa organitza una “macroescape”, que consistirà en una “escape room” de grans dimensions, a la plaça Major, adreçada a joves d’entre 14 i 35 anys.La cita és aquest dissabte.\nLa Regidora de Cultura i Juventut Anna Crespo i Ivan Tapia de Cocolisto donant pistes de com anirà el Macroescape\nUna "escape room" és un joc d'intel·ligència que té com a finalitat aconseguir sortir d'una habitació tancada a través de diverses pistes per descobrir i resoldre els enigmes plantejats. L'únic inconvenient és que s'ha de fer en un temps limitat. Amb motiu de la capitalitat cultural, Manresa organitzarà una sessió d'aquest popular entreteniment, però de grans dimensions. La "macroescape", ideada per l'empresa Cocolisto, es farà el dissabte 16 de juny, a les 8 del vespre, a la Plaça Major. L'activitat s'adreça a joves d'entre 14 i 35 anys, el segment de població més interessat per les "escape room", un fenomen de moda en l'actualitat.\nLa temàtica de la "macroescape" girarà al voltant de Manresa. El personatge de la iaia Pepita necessitarà l'ajuda dels joves de la ciutat per salvar alguns edificis i monuments que estaran desapareixent. D'acord amb la sinopsi del joc, si no ho aconsegueixen en 60 minuts, ningú recordarà la ciutat tal com és i, per tant, les noves generacions no sabran mai de l'existència d'aquests llocs tan emblemàtics de la capital del Bages. Però no estaran sols, ja que l'àvia Pepita també tindrà l'ajuda dels serenos, els responsables que antigament rondaven de nit pels carrers de la ciutat per vigilar que tot estigués en ordre i vetllar per la seguretat dels ciutadans.\nDes de l'Ajuntament de Manresa es fa una crida per tal que hi participin el nombre més gran possible d'aventurers, que vulguin saber el perquè un carrer es diu d'una manera o una altra, entre altres coses.\nL'objectiu de l'organització és arribar al miler de participants. Crespo ha afegit que "la voluntat és lligar el reconeixement del patrimoni manresà a través d'una proposta lúdica", i hi ha afegit que "aquest joc té un punt de singularitat i originalitat, ja que és diferent i amable".\nSi s'arriba a la xifra del miler de participants, serà la "macroescape" més gran que s'hagi fet. La plaça Major serà l'únic escenari de l'activitat, "hi haurà 6 espais de joc distribuïts per l'espai i, a cadascun d'aquests llocs, hi haurà una persona amb qui els participants hauran d'interactuar". Segons ell, "no tothom tindrà totes les informacions i la idea és que la comparteixin per arribar a l'objectiu final".\nIvan Tapia de Cocolisto ha explicat que el joc pot ser molt enriquidor, pel fet que "permetrà aprendre la història dels carrers a través d'enigmes". També ha remarcat la importància de la cooperació i el joc en equip a través d'aquests enigmes, que fan que "el cervell s'activi i s'estableix diàleg i comunicació amb la resta de participants".\nL'activitat s'adreça a joves d'entre 14 i 35 anys, amb l'objectiu de difondre el patrimoni de la ciutat, i "la tipologia del joc serà adaptada a aquest segment de població". Els interessats hauran de participar-hi en equips de 3, 4 o 5 persones. També pot inscriure's individualment i, abans de començar, es faran els grups pertinents. Per als menors d'edat serà necessari una l'autorització. Les inscripcions són gratuïtes i es poden fer a www.cocolisto.com/macroescapemanresa.\nArxivat a: MANRESA MACROESCAPE


Alba: “Intentarem sumar 100 punts” - FC Barcelona\nHomeFutbolPrimer EquipNotíciesAlba: “Intentarem sumar 100 punts”\nAlba: “Intentarem sumar 100 punts”\nEl lateral blaugrana reconeix que l’equip intentarà guanyar els tres partits que queden a la Lliga per igualar el rècord establert pel Madrid ara fa un any Sobre la rua: “Va ser una experiència molt bonica, ho vam passar fenomenal”\nAmb la Lliga al sac i tot i creure que la feina ja està feta, Jordi Alba ha reconegut aquest dimarts que l’equip intentarà guanyar els tres partits que queden, contra el Valladolid, l’Espanyol i el Màlaga. “Queden tres partits i intentarem guanyar-los. Volem igualar el rècord del Madrid i sumar 100 punts”, ha declarat en l’acte de presentació del seu Campus, que tindrà lloc de l’1 al 19 de juliol per a nens d’entre 7 i 14 anys.\nConfiança en els jugadors\nMoltes de les preguntes a les quals ha hagut de respondre Jordi Alba han estat sobre possibles altes i baixes. “Cos tècnic i Junta Directiva reforçaran l’equip allà on creguin oportú. Jo veig bé l’equip, amb futur i present, i tant de bo podem aixecar més títols l’any vinent”, ha afirmat. Sobre una possible incorporació de Neymar, a qui molts mitjans vinculen al Barça, ha assegurat: “No sé si vindrà o no. És un grandíssim jugador i al Brasil està demostrant que és un futbolista diferent”.\nAlba també ha valorat la influència de Messi en el Barça actual: “És el número 1, potser el millor de la història. En moltes ocasions depenem d’ell, però hi ha altres jugadors a l’equip que també són molt bons”.\nBalanç d’un any positiu\nEn un altre ordre de coses, ha posat una nota alta a la seva primera temporada a Can Barça. “Fitxar pel Barça és el millor que m’ha pogut passar”, ha afirmat, i ha destacat el dia de la seva presentació i la conquesta de la seva primera Lliga com a professional com els principals ‘highlights’ d’aquest curs. També ha assenyalat els retorns de Tito i Abidal com a moments clau a la temporada. “Hem passat moments difícils, però finalment hem pogut aixecar un títol important com és la Lliga”.\nSobre la celebració d’aquest dilluns pels carrers de Barcelona, tot són paraules positives: “Va ser una experiència molt bonica. Havia viscut una cosa semblant a Madrid després de guanyar el Mundial, però mai a nivell de Clubs. Ho vam passar fenomenal”.\nParade la Liga, dalam 60 detik\nLes meilleurs moments de la parade


Workshop de Leather Cluster Barcelona a l'escola de disseny LCI\nEl clúster dóna un workshop a LCI Barcelona sobre la Pell, l’Economia Circular i la Moda Sostenible\nEl passat dimecres 17 de febrer, Leather Cluster Barcelona va impartir un workshop online per als alumnes de l’escola de disseny internacional LCI.\nNascuda l’any 2013 després de l’associació entre LCI Education i l’Escola de Moda Felicitat Duce, LCI Barcelona és una escola superior referent en l’àmbit de la formació en disseny que atreu estudiants de tot el món.\nEls joves estudiants van poder submergir-se en l’ecosistema de la pell, en una jornada formativa a mida que va comptar amb diferents masterclass des de l’economia circular fins a la moda sostenible.\nDividit en tres grans blocs temàtics estructurals, el programa formatiu personalitzat per LCI, va ser impartit per formadors qualificats de diferents àmbits, combinant experts i professors universitaris.\nEn el primer bloc, més focalitzat en la pell, es van impartir coneixements sobre la naturalesa, estructura, processos, propietats i controls de qualitat de la pell amb la participació de personal investigador del centre de recerca A3 Leather Innovation Center del Campus d’Igualada – Universitat de Lleida.\nEl segon bloc es va centrar en Sostenibilitat i Economia Circular, tractant-se temes com la valoració dels subproductes i dels residus com a recursos, el tractament de les aigües residuals o la moda sostenible.\nEn el tercer bloc, es va donar formació sobre les aplicacions de la pell en el disseny, una masterclass d’experimentació sobre l’adaptació de la pell en els dissenys amb l’assessorament personalitzat d’en Ricard Vila, Màster en Disseny i Desenvolupament de Producte.\nAquesta formació diferenciada amb la combinació de diferents blocs temàtics de coneixements va ser molt ben valorada pels estudiants de LCI Barcelona i contribuirà molt positivament a la seva formació.


Cocentaina Alternativa: PER ALS DE TOTA LA VIDA, NO HI HA NOBEL.\nPER ALS DE TOTA LA VIDA, NO HI HA NOBEL.\n0:56 Cocentainalternativa , Posted in COCENTAINA , CULTURA , CURIOSITATS , 0 Comments\nEnguany la llista dels premis nobel compta amb personatges tan importants com Barack Obama o Elionor Ostrom, primera dona en ser guardonada amb el premi nobel de ciències econòmiques. També a la llista del premis nobels atorgats des de la seu fundació s'hi afegixen persones tan il·lustres com el Matrimoni Currie, Martin luther King o Santiago Ramón y Cajal. Encara que aquest premis tenen una gran carrega política i estan molt influenciats pel panorama polític internacional de l'any, son un reconeixement que causa admiració mundial cap a personatges que normalment permaneixen desconeguts per a la majoria de la població.\nNo es que vulga desmerèixer als premis nobels però en la meu opinió falta gent, gent molt important i que continua en l'anonimat. Aquesta reflexió la faig perquè en aquest dies d'octubre, anormalment càlids, e fet un bon ús de la botija que tinc per casa, i això em fa preguntar-me quí fou l'inventor de la botija? Quan es va inventar? Era un geni? perquè realment l'invent combina una serie de principis físics que espanten, el que em meravella i em fa pensar, que de segur estem davant d'un geni, o una de les persones amb més fortuna de la història, encara que la seua troballa mai no haja sigut reconeguda.\nLa veritat és que no he pogut trobar qui la va inventar, però a la xarxa si que podem visitar diferents pàgines que parlen sobre la botija i que expliquen el seu funcionament. Básicament la botija treballa com el cos quan sua, es refresca a base de pedrer aigua. Aleshores la botija per mitja de la transpiració va perdent aigua mentre la que roman va refredant-se, fins que aplega un punt en que ha perdut prou volumen d'aigua en el que l'aire calent de dins del botijó impedix que l'aigua es refrede més. Fins i tot hi ha estudis que aporten diferents dades o hasta formules per calcular la temperatura de l'aigua segons diferents variables.\nAltre aspecte fonamental es el disseny. Hi ha que considerar que el disseny no ha canviat en tots estos anys, el que vol dir que està molt ben dissenyada, amb una ansa, l'entrà per a l'aigua, el pitorro d'eixida i eixa forma tan característica abombaeta per dalt i mes fina a la part de baix. Tota feta d'argila cuita i porosa, el disseny és tan bo que ha sigut copiat per algunes marques d'aigua embotellada que ara s'atrevixen a traure com una novetat el format esport que es una copia del format botija.\nPer últim ecològiques, pareix que en els últims anys la gent se'n a recordat de la botija com un instrument ecològic, ara de colp a repent els meravella que una cosa tan simple i que no està connectada a la llum o a un placa solar tinga la capacitat de mantindre el líquid element fred. Doncs si, la botija està preparada per anar al bancal on no hi ha corrent elèctric, per a treballar a 40º sense descans i soportar els rigors del temps, i tota ella feta amb materials de la terra i de tota la vida.\nSi teniu oportunitat compreu una botija. Així gaudireu d'aigua fresca i fareu memòria d'un dels invents més simples però eficaç de la història.\n0 Response to "PER ALS DE TOTA LA VIDA, NO HI HA NOBEL."


VICENT ORTIZ (VICEDIRECTOR) vicedirector@pereboil.com\nAMPARO MARTÍNEZ (CAP DEL DEPARTAMENT) amparomartinez@pereboil.com\nJOSEP VICENT ALONSO jvalonso@pereboil.com\nPRIMER ESO (Música).\nSEGON ESO (Música).\nTERCER ESO (Música).\nQUART ESO (Música).\nPRIMER BATXILLERAT (LLENGUATGE I PRÀCTICA MUSICAL).\nSEGON BATXILLERAT (ANÀLISI MUSICAL).\nBATXILLERAT INTERNACIONAL (ACTIVITATS C.A.S.).\nACTIVITATS EXTRAESCOLARS DINS EL P.A.M.\nEn l’avaluació es tindrà en conte el nivell de coneixements i destresa adquirits, així com l’actitud individual i en grup atenent als criteris següents: concentració, participació, respecte i interés per el treball i actitud.\nL’avaluació de nivell de coneixements i destresa, s’efectuarà mitjançant proves i activitats en classe. Les proves representaran com a mínim el 50 % de la nota final, assignant-se a cada activitat un percentatge fins a completar el 100%, podent ser aquest percentatge distint per a cada activitat segons el criteri del professor.\n1.\tActivitats. En classe, els alumnes son avaluats mitjançant notes individuals, per equips o amb tot el grup. Aquells alumnes que falten a classe sense tindre justificació tindran un 0 en aquesta activitat. Als que tinguen un motiu justificat, no se’ls computarà l’activitat en la seua qualificació. Malgrat això, el professor es reserva el dret de sol·licitar la presentació de treballs o d’avaluar individualment l’activitat si al seu judici ho creu convenient.\n2.\tProves. Es realitzarà almenys una prova per trimestre, encara que se’n poden fer més per a que l’avaluació dels continguts siga més detallada. Les proves poden ser teòriques, pràctiques o d’audició. En tot moment es podrà fer referència a tota la matèria exposada durant el curs, amb la finalitat de que l’avaluació siga contínua.\nEls continguts tindran una valoració del 50%.\nEls procediments tindran una valoració del 40 %.\nLes actituds tindran una valoració del 10 %.\nPer a superar l’assignatura serà necessari:\n–\tAssistir a classe.\n–\tParticipació activa en classe.\n–\tCorrecció en el comportament i l’actitud.\n–\tRealització d’activitats i de treballs.\n–\tRealització de les proves.\n–\tAprovar almenys dues avaluacions.\nLa recuperació d’una prova s’efectuarà quant hi haja un alt percentatge de suspesos: En cas contrari es recuperarà mitjançant una avaluació continua, englobant els continguts a la següent prova i compensant les notes d’ambdós proves.\nLes activitats de classe es recuperaran mitjançant la presentació de treballs, així com de manera individual i per equips. El professor es reserva el dret a repetir una activitat a aquells alumnes que hagen faltat a classe sense causa justificada.\nPer a recuperar la matèria en setembre serà necessari superar una prova escrita i una prova pràctica consistent en tocar o cantar una cançó amb un instrument.\nRecuperació de pendents de 3r.\nEls alumnes que estiguen cursant l’optativa de música en 4t d’ESO i no hagen superat en el curs anterior aquesta matèria, la recuperaran si superen positivament el objectius proposats per al 4t curs.\nAls alumnes que tinguen suspesa l’assignatura de música de 3r i no la cursen al 4t curs, se’ls entregarà un guió de treball abans de Nadal que deurà estar entregat abans de febrer.\nTambé hauran de superar una prova escrita i una pràctica sobre els continguts del curs anterior.\nPropers esdeveniments de música\nÚltimes notícies de música\nEntre el 15 i el 17 de setembre es desenvoluparà la tercera edició del projecte Dibuixar al son en un esdeveniment performatiu on la música i la…\nHui els alumnes de 4t de l'ESO i el grup de música de 1r de Batxillerat de l'IES Pere Boïl han assistit a l'activitat formativa…


Arxius de Uncategorized - TEOS\nTEOS és un espai amb vocació de servei i obert a tothom. Si vols oferir les teves activitats terapèutiques o formatives a les nostres instal·lacions, posa’t en contacte amb nosaltres a través del correu electrònic info@teos.cat, o bé al telèfon 93 858 37 53. Volem conèixer les teves propostes i, plegats, donar-hi sortida. T’esperem!\n7 de febrero de 2020 /por moon\nhttps://www.teos.cat/wp-content/uploads/2020/02/imatge.jpg 1000 1000 moon https://www.teos.cat/wp-content/uploads/2018/10/ms-icon-310x310.png moon2020-02-07 11:31:302020-02-07 11:31:30Vols dur a terme les teves activitats a l'espai TEOS?\nObrim inscripcions per als programes MBSR d’aquesta primavera!\nEls programes MBSR Mindfulness de 8 Setmanes de l’espai TEOS són el mètode ideal per dir adéu a l’estrès, aprofundir en l’autoconeixement i guanyar qualitat de vida. Obrim el període d’inscripcions per l’edició de Març 2019. Tota una oferta de cursos i tallers per a adults, infants i adolescents, impartits per instructors acreditats en MBSR i Mètode de l’Eline Snel entre d’altres especialitats. Més informació al nostre web.\nDates i horari MBSR Març-Abril-Maig 2019\nEdició Dijous Tarda\nDijous de 6,30h a 9h de la tarda\n28 de Març, 4, 11 i 25 d’Abril, i 2, 9, 16 i 23 de de Maig\nEdició Divendres Matí\nDivendres de 11h a 13,30h\n29 de Març, 5, 12 d’Abril i 3, 10, 17, 24 i 31 de Maig\nEdició Dissabte Matí\nDissabtes de 10,30h a 13h\n6, 13 i 27 d’Abril, 4, 11, 18 i 25 de Maig, i 1 de Juny\nData límit d’inscripció: 23 de Març\nTallers informatius gratuïts de Mindfulness:\nEl Mindfulness és una tècnica ideal per a guanyar salut, benestar i autoconeixement. Et proposem un taller gratuït on te n’explicarem tots els secrets i et presentarem tots aquells beneficis que et pot aportar. Una sessió vivencial i pràctica perquè coneguis de primera mà la formació MBSR de Mindfulness. T’hi esperem el proper Dimecres 13 de Març a les 19h i el Dissabte 23 de Març a les 10,30h a l’espai TEOS.\nEl preu del programa MBSR de 30 hores és de 380€, material i dia de pràctica intensiva inclosos.\n8 de marzo de 2019 /por moon\nhttps://www.teos.cat/wp-content/uploads/2019/01/OP-ima-serveis-mindfulness.jpg 1000 1000 moon https://www.teos.cat/wp-content/uploads/2018/10/ms-icon-310x310.png moon2019-03-08 17:19:542019-03-25 11:44:36Obrim inscripcions per als programes MBSR d'aquesta primavera!\nApunta’t als tallers de l’espai TEOS!\nL’espai TEOS disposa d’una completa oferta de tallers pensats per dir adéu a l’estrès, aprofundir en l’autoconeixement, connectar amb un mateix i guanyar qualitat de vida. Sessions de Mindfulness Advanced, de reflexió grupal a través del cinema, de Banys Sonors, de Ioga Nidra amb bols tibetans i de Tai-Txi. Activitats impartides per instructors acreditats.\nACTIVITAT: “MINDFULNESS ADVANCED”:\nAquesta activitat vol oferir-te un espai setmanal de pràctica de la meditació Mindfulness a través de les diferents tècniques que has après al MBSR. L’objectiu és acompanyar-te en un procés de creixament personal on podràs aprofundir en la pràctica formal en companyia de persones com tu. Un grup de recolzament mutu que t’ajudarà a integrar la pràctica de la consciència plena a la teva vida i compartir inquietuds amb persones que han passat per una experiència similar a la teva.\nHorari: cada dimarts de 18,15h a 19,15h\nGuia de l’activitat: Tere Sitjes, Llicenciada en Psicologia, Instructora Acreditada en MBSR de Mindfulness, i Psicopedagoga.\nACTIVITAT: “PEL·LIS QUE FAN PENSAR”:\nSi t’interessen els temes d’actualitat i busques espais de reflexió compartida, vine els últims dimecres de cada mes a les trobades que oferim a TEOS espai de Psicologia i Mindfulness. Et volem oferir la oportunitat que a partir d’una peli seleccionada pugis comentar, reflexionar i posar en relleu aquells valors i punts de vista que trobes importants en la teva vida. Volem oferir-te un espai d’enriquiment i creixement personal on passar una estona relaxada amb altres persones inquietes com tu! No et mostris indiferent davant la vida i sigues una peça activa perquè el món sigui millor.\nGuia de l’activitat: César Alegre, Llicenciat en Geografia i Història, especialitat Història de l’Art i Formador de professors en mitjans audiovisuals i conflictes a l’aula.\nDurada: De 2 a 2,5h\nHorari: Útimdimecres de mes de 18h a 20,30h\n– 30 de gener: L’esperit crític, “AMERICAN HISTORY X”\n– 27 de febrer: Viure amb consciència, “VÍCTIMA DE GUERRA”\nACTIVITAT: “BANY SONOR”:\nSi busques una manera de connectar amb tu mateix, el taller de “Banys Sonors” serà una experiència on trobaràs un espai de quietud i introspecció a través d’un embolcall sonor envolvent i podràs deixar que els efectes dels instruments, la música i les sonoritats ressonin dins teu. Uns moments per viure amb intensitat l’aquí i l’ara a través de la música i els seus elements.\nHorari: Primer dimecres de mes de 18h a 19,30h\nGuia de l’activitat: Raül Hernández, Psicòleg, psicopedagog i musicoterapeuta professional. Especialista en la intervenció amb adolescents i infants amb necessitats educatives especials i funcionalitat diversa, adults amb problemàtica vinculada amb addiccions i gent gran. Treballa pel Departament d’Ensenyament, a la comunitat terapèutica La Coma (Grupo ATRA), a la Residència Can Camp i a l’Associació Centre Pedralbes, on dirigeix el projecte Colorsband. És col·laborador i docent de l’institut superior d’estudis psicològics ISEP en l’especialitat de musicoteràpia amb adolescents i drogodependències.\n– 6 de Febrer\n– 6 de Març\nTALLER “IOGA NIDRA – BOLS TIBETANS”:\nEl viatge sonor que et proposem és una meditació guiada de Ioga Nidra, a través dels sons dels Bols tibetans, els Gongs i d’altres instruments musicals. Una proposta per gaudir de més d ’una hora de relaxació profunda per reparar-nos del ritme frenètic que portem la majoria de persones en la societat actual. Ens deixarem endur per la subtilesa del so d’aquests instruments mil·lenaris i viatjarem, de la mà del ioga Nidra, pels racons del nostre Univers interior.\nHorari: 18h a 19,30h\nGuia de l’activitat: Ricard Jordà, Doctor en Educació per la UAB, Màster i Trainer en Programació neurolingüística, formació en So per Jacomina Kistemaker, formació en Ioga Nidra pel RYE (Recherche sur le Yoga dans l’Éducation), estudis de música i de musicologia.\nACTIVITAT: “TAI TXI”:\nEl Tai-Txi és una tècnica centenària d’origen xinès que fomenta la salut i el benestar a través de la meditació i la relaxació. El pot practicar qualsevol persona independentment de la seva edat, sexe o habilitats físiques. És un mètode ideal per a reduir l’estrès, guanyar vitalitat, millorar la flexibilitat del nostre cos, aprofundir en la consciència i l’autoconeixament i, en definitiva assolir una major harmonia tant a nivell físic com psíquic.\nHorari: Cada dilluns de 19,15h a 20,30h.\nGuia de l’activitat: Àngels Vendrell, professora de Tai txi\n29 de enero de 2019 /por moon\nhttps://www.teos.cat/wp-content/uploads/2018/03/OP-ima-pag-shanga.jpg 668 668 moon https://www.teos.cat/wp-content/uploads/2018/10/ms-icon-310x310.png moon2019-01-29 22:16:112019-04-05 17:07:06Apunta't als tallers de l'espai TEOS!


Ulivo apt. 3 Alezio Itàlia - Ofertes d'hotels amb els MILLORS DESCOMPTES EN LÍNIA\nVeure tots els 55 allotjaments a Alezio.\nMés informació sobre Ulivo apt. 3\nSi el que està buscant és per un hotel ben situat a Alezio, no busqui més enllà de Ulivo apt. 3. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Ulivo apt. 3 asseguren una estada plaentera als seus clients. A l'hotel s'hi pot gaudir d'unes comoditats de primera classe com aparcament de cotxes, s'admeten animals de companyia.\nL'ambient de Ulivo apt. 3 es reflexa en cada habitació. balcó/terrassa, aparell de televisió, cuina americana, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Ulivo apt. 3 no troba competidors en cap categoria.


Del Xoperal al Carrincló 2.0\nActualitzada 29/05/2017 a les 11:15\nLa festa que va nàixer el 1980 a la vora del Segre s’ha ‘professionalitzat’ i ha multiplicat per 40 els penyistes || Avui té 200.000 visitants, entre ells bloguers que la passegen per tot el món\n© Imatge de la primera cercavila, el 1981.\nDe les caixes de fruita per asseure’s s’ha passat a cadires i taules subministrades per una central de compres. De refredar les begudes al riu, a tenir neveres en cada penya. D’una logística mínima, a comptar fins i tot amb cambrers, cuiners i grups de música contractats. De fotos amb càmeres analògiques, a milions d’instantànies amb mòbils d’última generació que es difonen per la xarxa. En definitiva, s’ha passat del Xoperal al Carrincló 2.0. I és que la història de l’Aplec del Caragol al llarg de les seues trenta-vuit edicions és la història de la ciutat de Lleida i dels seus habitants i una mostra de la vertiginosa evolució que ha viscut la societat aquestes quatre últimes dècades.\nLa festa gastronòmica va veure la llum el 1980 en el marc de la festa major, després que la Paeria reunís en un mateix lloc dos iniciatives gastronòmiques: un concurs encarregat a l’hoteler Antoni Costa amb un grup de restauradors i la proposta de Manolo Calpe de fer un dinar a la vora del Segre i que va suposar el naixement de la primera colla de l’Aplec, l’Orde del Caragol. Naixia així (segons la història narrada per la Fecoll), amb 18 colles, 300 penyistes i 4.000 visitants, la festa gastronòmica per antonomàsia de Lleida. “Una manta a terra i 50 caixes de fusta va ser tot el mobiliari. Aquell primer any vam tenir dubtes de com continuaria”, recorda Josep Maria Valls, de l’Orde del Caragol i que no ha faltat a cap edició. Els dubtes es van escampar quan el segon Aplec va arribar a 43 colles i 2.400 collistes, xifres que van obligar ja a una certa organització. Des d’aleshores, el ritme de creixement de la festa ha sigut trepidant: en la cinquena edició va sobrepassar el centenar de colles, va rebre per primera vegada un president de la Generalitat i el pressupost va arribar a 70 milions de pessetes. El 1988 va aconseguir entrar en el Guinness amb la llauna més gran del món, de 493 metres quadrats i 1.150 quilos de caragols. Un any després, ja durava tres dies i en la dotzena edició es va desmarcar del programa de festa major. “Ha canviat tant... Hem passat del no-res al tot. D’una zona inclinada com el Xoperal, a totes les comoditats. Però cal mantenir l’essència, que no és cap altra que una trobada d’amics. Aquesta és la base de l’èxit”, assegura Valls. “Crec que aquest esperit continua i és el que busco jo, estar amb amics”, explica Àngels Pascual, que hi participa per primera vegada, amb la penya Colors de Ponent. “Per a mi, l’Aplec és un cicle de vida. He vist totes les fases. S’ha professionalitzat moltíssim, però el canvi brutal va ser el trasllat als Camps Elisis”, recorda Marc Cerón, de Sogall, que va nàixer un any abans de la festa i ha viscut totes les edicions.\nL’Aplec ha passat de ser una festa d’amics a entrar en el Guinness i ser d’Interès Turístic Nacional\nAquest canvi es va produir el 1993 per les obres de la canalització, però la festa es va assentar allà ja definitivament i aquest ha sigut l’escenari que ha vist com es declarava Festa d’Interès Turístic Nacional i Festa Tradicional d’Interès Nacional. Avui la visiten ja 200.000 persones i la seua projecció sembla imparable. Fins i tot aquest any compta amb quatre bloguers cuiners, convidats per la penya Els Originals, que sumen milions de seguidors i que faran que la repercussió vagi encara més enllà.\n“L’Aplec continua sent d’esperit carrincló pur i dur, però triomfa”, reconeix Ceron. “Té un atractiu 2.0 i les possibilitats són infinites”, assegura Lídia Claramunt, d’Els Originals. Llarga vida a l’Aplec!


'Pot nevar, i pot nevar molt' - Diari de Girona\n'Pot nevar, i pot nevar molt'\nLa Generalitat ha posat en alerta tots els serveis davant d´una caiguda de temperatures notable i l´anunci de neu a cotes molt baixes - Jané anuncia talls de trànsit a la xarxa viària per evitar el bloqueig de vehicles durant el temporal de neu\nfalset | acn 27.02.2016 | 08:22\nEl conseller d'Interior, Jordi Jané, va avançar ahir que es podran produir talls a la xarxa viària catalana per evitar el bloqueig de vehicles degut al temporal de neu previst a diverses comarques catalanes. El Pla Neucat està activat en fase d'alerta i la nevada pot afectar cotes baixes. A les comarques gironines, les nevades s'esperen sobretot a la Cerdanya, el Ripollès i als punts més alts de la Garrotxa.\nEl govern català ha fet una crida a seguir les recomanacions i avisos dels serveis d'emergències, a evitar desplaçaments tret que siguin imprescindibles i a dur cadenes al cotxe per si cal utilitzar-les. 'Cal màxima precaució, màxima prudència i tota l'atenció, a l'espera de veure si es confirmen les previsions que estan anunciades', ha afirmat Jané. El conseller ha avisat que, a l'espera de com es desenvolupi l'episodi de neu i fred previst, pot haver-hi afectació a la xarxa viària. En aquest sentit, el Servei Català de Trànsit i els Mossos d'Esquadra podrien restringir la circulació en alguns trams de carretera 'on normalment no hi neva', per evitar que els vehicles 'es trobin enmig de la nevada', ha detallat.\nAquest dissabte a les 9 del matí el Departament d'Interior acollirà una reunió de coordinació amb els responsables dels diferents cossos policials, Protecció Civil, Servei Català de Trànsit, SEM i Bombers, entre d'altres, 'per avaluar exactament com ha anat la nit i quines són les prediccions per les properes hores'.\nEl conseller ha indicat que hi ha 'prediccions severes' de cara al matí i migdia de dissabte, i ha garantit que tots els plans estan definits en previsió de possibles incidències, especialment a nivell de circulació. 'Pot nevar, i pot nevar molt', ha insistit el conseller, alhora que ha recordat que la nevada es preveu 'més severa' al Pirineu i al Prepirineu.


Actualizada 15/02/2021 a las 19:58\n, des de ben antic, provoquen fascinació pel seu imponent aspecte, la seva alçada i la seva majestuosa gracilitat. Juli Cèsar, mig segle abans de Crist, en va dur des d’Egipte a Roma, cosa que va meravellar la gent, que les veia per primer cop a Europa. Al s. XIX, el seu coll llarguíssim va inspirar Lamarck, diuen, per elaborar la seva teoria evolutiva, poc més tard superada pel darwinisme.\nPerò, un cop familiaritzats amb el seu aspecte, és molt interessant veure quina maquinària s’ha empescat l’evolució per mantenir aquest cos en funcionament. Per exemple, com s’ho fa per mantenir en circulació un líquid viscós com la sang entre dos extrems, els peus i el cap, separats fins a 5,7 m en vertical. Un moment crític és quan la girafa ha abaixat el cap arran de terra, per beure, i a continuació alça el coll de nou cap amunt. Pensem-hi: quan el cap és a nivell de terra o inferior, si està bevent a un toll fondo, la sang s’acumula al cap amb una pressió corresponent a la que hi ha al cor més la deguda a l’alçada que separa el cor del cap, que és uns metres per sota; l’ideal per patir un ictus per hipertensió.\nQuan alça el cap fins a la seva posició natural, en canvi, la sang tendirà a escórrer-se per gravetat cap a les parts baixes; i, amb uns 5 metres o més de diferència, a nosaltres ens quedaria el cervell sense sang, amb el resultat esperable d’un desmai primer i la mort immediatament després.\nPer viure sense aquests problemes, el sistema circulatori de les girafes és un prodigi d’enginyeria hidràulica. La primera consideració és que cal assegurar una pressió suficient a les parts més altes. Per a això, els cal un òrgan potent que bombi la sang, i un cor d’11 kg, més de tres pams de longitud i 7 cm de gruix de paret fa aquesta feina. En segon lloc, aquest cor treballa frenèticament, a 150 batecs per minut, poc habitual en cors grans. En tercer lloc, en alçar el cap la sang va tota al cervell i no a la llengua o les galtes, i té músculs a les venes del coll que eviten un retorn massa ràpid de la sang quan alça el cap, i una xarxa vascular (\n) que limita la sobrepressió quan l’acota. I, finalment, per evitar a baix que la pressió expulsi la sang fora dels capilars, i també que s’inflin les potes, hi tenen una pell gruixuda i poc flexible que manté pressuritzat l’entorn exterior dels vasos i, en evitar que la sang s’hi acumuli, facilita la circulació. Les mitges compressives les van inventar les girafes.


El remake de ‘Suspiria’ obrirà el Festival de Sitges | EL CINÈFIL\nEl remake de ‘Suspiria’ obrirà el Festival de Sitges\nActualitatFestival de SitgesMón Fantàstic 29 d'agost de 2018 Xavier Sabatés 0\nLa foscor de la dansa de Dario Argento reviu de la mà de Luca Guadagnino\nXavier SabatésComentaris cinèfils\nL’espera ja té recompensa. El Festival de Sitges ha fet públic quin serà el film amb el qual obrirà la 51a edició que se celebrarà del 4 al 14 d’octubre. Es tracta de Suspiria, el remake de l’obra homònima de Dario Argento que ha dirigit el també italià Luca Guadagnino (Call me by your name).\nA més una de les protagonistes del film, Tilda Swinton, rebrà a Sitges el Gran Premi Honorífic en reconeixement a una trajectòria on el cinema fantàstic ha tingut molt de protagonisme Entre els títols que ha protagonitzat destaquen Orlando (Sally Potter, 1992), Adaptation (Spike Jonze, 2002), Quemar después de leer (Joel i Ethan Coen, 2008), El curioso caso de Benjamin Button (David Fincher, 2008), Tenemos que hablar de Kevin (Lynne Ramsay, 2011), Snowpiercer (Bong Joon-ho, 2013), El Gran Hotel Budapest (Wes Anderson, 2014), Dr. Strange (Scott Derrickson, 2016) i Okja (Bong Joon-ho, 2017).\nUna nova versió sense caure en la còpia\nEl director Luca Guadagnino farà la seva primera incursió en el giallo amb la direcció de Suspiria, un remake del clàssic homònim del 1977 de Dario Argento. Dakota Johnson (Triologia cinquanta ombres), Tilda Swinton (Isla de perros), Chloë Grace Moretz (Carrie), Mia Goth (Nymph()omaniac) i Jessica Harper, protagonista de la pel·lícula original.\nDakota Johnson interpreta Susie Bannion, una jove i ambiciosa ballarina que s’instal·la a Berlín per rebre classes en una prestigiosa escola de ballet. De seguida descobrirà que alguna cosa fosca comença a tenir lloc a l’acadèmia, una foscor que devora la directora artística, a la mateixa Susie i també a un afligit psicoterapeuta interpretat per Lutz Ebersdorf. Tots hauran de fer front a aquest malson. Com es pot veure al tràiler Guadagnino no ha optat tant per la còpia del clàssic dels setanta com per una versió lliure on segurament seran introduïts força elements inquietants de l’original. El que ha descartat és fer servir la mateixa paleta de colors que Argento va usar en el seu icònic film.\nLa pel·lícula està produïda per Amazon Studios, amb música de Thom York, líder de Radiohead i fotografia de Sayombhu Mukdeeprom, que ja va treballar amb Guadagnino a Call me by your name. El film arribarà als cinemes el 7 de desembre i es veurà per primer cop el dia 4 a l’Auditori Melià del Festival de Sitges.\nXavier Sabatés Comentaris cinèfils\n‘Dos Cataluñas’ el procés arriba a Netflix\nLa vida de l’atleta Pistorius arriba a Amazon Prime\nNatalie Portman és la reina del pop a ‘Vox Lux’\nM. Night Shyamalan presentarà un avanç de ‘Glass’ a Sitges\nAixí és el Joker de Joaquin Phoenix\nTorna el diable de Hell’s Kitchen


La vaga del metro de Barcelona entra en campanya | Catalunya | EL PAÍS Catalunya\nLa vaga del metro de Barcelona entra en campanya\nL’Ajuntament culpa ERC de reduir els serveis mínims des de la Generalitat i l’oposició retreu l’absència de Colau\nBarcelona 21 JUN 2016 - 20:11\tCEST\nL'estació Plaça de Espanya durant la vaga, el dia 18. M. Minocri\nEls serveis mínims del metro de Barcelona per als dies de vaga d’aquesta setmana no només han obert un enfrontament entre la Generalitat i l’Ajuntament de la capital catalana. També s’han convertit en una arma llancívola en plena campanya electoral. Tant el Consistori com l’oposició s’han intercanviat retrets per la gestió que ha fet el Govern d’Ada Colau del conflicte laboral.\nDes del Consistori consideren que les freqüències de 40% en les hores punta i 20% en les hores vall són “insuficients”, mentre que des del Departament de Treball defensen la decisió de l’Autoritat Laboral. L’oposició a l’Ajuntament ha sortit avui a criticar que l’alcaldessa estigui fent campanya a Madrid en lloc d’implicar-se en la solució del conflicte amb els treballadors del metro.\nL’empresa de transports va anunciar la setmana passada que impugnarà els serveis mínims i posa l’accent en què per segona vegada s’opta per una freqüència mínima del 40% i no del 50% en les hores punta. D’acord amb Mercedes Vidal, presidenta de TMB i consellera de mobilitat de l’Ajuntament, mai s’havien fixat franges de vaga entre les 7 i les 9 del matí, fet que, assegura, agreuja encara més la mobilitat a la ciutat com va passar en l’última convocatòria, en la qual va haver-hi caos en alguns bescanviadors. “Això evidencia que aquests serveis mínims no són suficients i considerem que rebaixar-los tal com ho ha fet la conselleria d’ERC de la Generalitat és una irresponsabilitat”, va dir la regidora.\nLa crítica ha estat contestada ràpidament per l’oposició. Des del grup republicà a l’Ajuntament, el seu president Alfred Bosch va demanar al Govern de la ciutat que "negociï un final pel conflicte del metro". Bosch també s’ha dirigit a Colau, que participava avui a Madrid en un míting polític: "En comptes de ser a Madrid fent mítings que torni i posi fi a una vaga que està generant molts maldecaps i indignació als barcelonins". En una línia similar s’ha manifestat el grup de Convergència.\nLa portaveu del Govern també ha respost Vidal després de la reunió setmanal de l’Executiu català. La consellera Neus Munté va recordar a la regidora que els serveis mínims es pacten en moment de pau social entre l’empresa i els sindicats i que només es modifiquen per situacions extraordinàries. Així, no hi hauria una disminució dels serveis, com al·lega Vidal, sinó que s’hauria fet un canvi a causa de la transcendència del congrés dels mòbils.\nDes del Departament de Treball han recordat que la Generalitat ha de vetllar per aconseguir l’equilibri entre el dret de vaga dels treballadors de TMB i la mobilitat dels ciutadans. Vidal, per la seva banda, ha afirmat que prestar només la meitat del servei a les franges determinades ja permet salvaguardar ambdues posicions.


Preguntes estúpides fetes per gent intel·ligent – AMO BARCELONA (BDSM blog)\nPreguntes estúpides fetes per gent intel·ligent\nPosted on Agost 21, 2015 Agost 20, 2015 by amobarcelona2\nMoltes persones s’allunyen del BDSM o de ser dominades perquè imaginen que un amo podria ser un assassí en potència. Sembla lògic, algú que et té lligat i emmordassat podria fer allò que li vingués de gust amb tu sense cap impediment. O això o potser resulta que hem vist massa pel·lícules a on un senyor amb careta i motoserra persegueix a una noia lleugera de roba a la nit a un bosc. Per començar, si una persona us volgués fer alguna cosa terrible fent-se passar per amo… per ventura no penseu que es guanyaria la vostra confiança perquè penséssiu que és un amo en qui confiar cegament? O és que us creeu tan intel·ligents per diferenciar a un serial killer d’una persona completament normal? Sortim a la nit, tenim sexe ocasional, fem autoestop, parlem amb desconeguts però no pensem que són assassins en sèrie, és més tampoc els exigim allò que a un amo sí que exigim. Per ventura penseu també que algú que us vulgui fer mal ho confessarà? Un dels fets que més gràcia em causen quan conec a una submisa és quan pregunta “Tu no seràs un boig, no?”. Que creu que està preguntant quan pregunta aquesta bajanada? Si volgués fer quelcom dolent, respondria “per descomptat que sóc un boig que vol matar-te”? Deixeu les pors inútils en el calaix de les pors inútils i no li exigiu als altres alguna cosa que vosaltres mateixos no podeu oferir.\nEntrada anteriorInfidel o mentider?\nSegüent entradaResistència i tensió superficial


Data publicada: 19 d'abril de 2017 A General\nReproduïm comunicació del Departament de Justícia sobre l’inici del període voluntari de presentació d’escrits i demandes totalment telemàtics de procediments seguits en els jutjats mercantils del partit judicial de Barcelona (per tant, de la província de Barcelona).\nEn el marc del compliment de la Llei 42/2015, que estableix l’obligatorietat de les comunicacions telemàtiques entre els col·lectius professionals i els òrgans de l’Administració de justícia, ens plau comunicar-vos que el proper 8 de maig de 2017 ha estat programat l’inici del desplegament de la presentació d’escrits telemàtics, mòdul de registre d’escrits (RED) d’ejustícia.cat, i de la presentació de demandes telemàtiques, mòdul de presentació de demandes (TTA) d’ejustícia.cat, per als col·lectius de procuradors, advocats i graduats socials en els jutjats mercantils del partit judicial de Barcelona.\nEl desplegament es realitzarà en dues fases diferenciades: una primera de període voluntari i una segona de període obligatori. El període voluntari s’iniciarà el 8 de maig, tot i que se us confirmarà el seu inici en un comunicat en la setmana prèvia, igual que per l’inici del període obligatori.\nL’ús dels mòduls TTA i RED és molt senzill. Disposeu de la següent informació al web de l’Administració de justícia:\nCicle de sessions pràctiques sobre la justiciabilitat dels drets socials\nÚltimes modificacions al portal Ejustícia


Maneres de viure | 2011 abril 09\nFrom the daily archives: "dissabte, abril 9, 2011"\nPostal des de Malàisia\nUn viatge a Malaisia i un motiu molt especial per viatjar…\nProstitució i publicitat\nEl consell d’estat es mostra favorable a prohibir la publicitat de la prostitució. Aquest òrgan suprem, consultiu del govern, considera aquesta activitat publicitària com una laca.\nL’exercici de la prostitució no és legal a l’estat espanyol, però és una activitat tolerada. Per tant hi ha qui pensa que publicitari una activitat il.legal no sembla lògic, com no ho seria publicitari la comercialització de determinades substàncies que són tolerades i no legals.\nLes xarxes socials, Internet, ha modificat els sistemes i canals per oferir sexe a canvi de diners. Però els anuncis de “contactes” són una font notable d’ingressos per molts diaris, ara com ara, molt tocats per la crisi.\nPerò més enllà d’aquest fet, l’elevació del debat ens situa de nou en la reflexió al voltant de l’exercici de la prostitució, de la legalització o regulació d’aquesta activitat que mou milers de milions d’euros i que provoca complexes trames d’explotació de persones. Però no hi ha una prostitució. N’hi ha moltes. Tantes com històries i relats personals.\nQuan sorgeixen debats com la prohibició de la publicitat de la prostitució, tornem a observar com el debat torna a estar mancat de realisme i com simplement s’aparca el que és la clau de volta d’aquesta realitat social.\nAvui ens hi volem acostar per oferir una visió de conjunt a l’entorn de les prostitucions.\nEns acompanya la Montse, (Marien és el seu nom professional) La Montse treballa com prostituta de luxe. Pocs serveis, selectes i a un preu molt elevat. Es tracta de disposar d’una clientela més o menys fixe que garanteix uns determinats ingressos. Però el recorregut fins aquest punt no ha estat fàcil.\nCom tantes altres dones la Montse va arribar al món de la prostitució després de viure una situació personal molt complicada. La seva experiència és amplia. Ha estat prostituta en pisos de mala mort, saunes, locals, massatges… tot menys la prostitució de carrer.\nAra es treballa per un reduït grup de clients. I busca temps pel seu fill, per estudiar a la universitat, Ciències polítiques i administració, i per donar vida a un dels blocs més complerts dedicats a la reflexió sobre la prostitució que es poden trobar a la xarxa.\nEns acompanya també l’Antropóloga ISABEL HOLGADO. Coordinadora del colectivo LICIT-Barcelona (Línea de Investigació y Cooperació amb Inmigrants Treballadores del sexe.\nOn eres quan…?\nLa història sembla que no té en compte els individus. La realitat personal només s’escola per les escletxes dels grans fets trascendents que marquen el destí de les col.lectivitats de forma anecdòtica o ridícula a partir d’establir un lligam entre la pròpia biografia i la data que determina l’esdevenidor sovint en forma de la pregunta ¿on eres quan…? Algunes de les típiques: On eres quan l’home va arribar a la lluna? On eres quan Zapatero va irrompre al Congrés dels Diputats? On eres quan van matar a J F Kennedy? El filòsof Josep Muñoz-Redón reflexiona sobre aquest fet i com això confirma el que deia John Lennon: “la vida és allò que passa mentre estàs fent una altra cosa”. El fillòsof Josep Muñoz trasllada a l’àmbit de la filosofia la formulació d’aquestes preguntes i tria unes quantes fites filosòfiques.\nAvui ens preguntem “QUÈ ÉS EL DESTÍ”. El destí se’ns presenta sovint com una força sobrenatural que escapa al nostre control. Un poder que guia les nostres vides d’una manera inevitable i ineludible. Avui plantegem la nostra pregunta desconcertant , Què és el destí, a la\npsicòloga LUZ COLBERT.\nLa visió de Catalunya des d’Espanya segons el periodista José Mª Izquierdo\nLa tradició cristiana parla de les trompetes de l’Apocalipsi com l’instrument que servia per advertir de tota mena de perills i per preparar els exercits de fidels en contra dels seus enemics. L’apocalipsi és el final, el darrer llibre del nou testament i el seu contingut és profètic i simbòlic sobre la fi del món.\nEn la realitat propera, làica fins i tot, hi ha un bon nombre d’angels de l’apocalipsi fent sonar les seves trompetes d’alarma contra tota mena de paranys i desgracies. És una mena de recurs que ben utilitzat serveix per alterar equilibris més o menys establers. En l’àmbit dels mitjans de comunicació de massa, sovint escoltem el so de les seves amenaçes cridant la fi del món conegut.\nAvui dins l’espai Visions de Catalunya des d’Espanya volem parlar d’aquests àngels mediatics que alerten de l’apocalipsi. Un inventari de personatges públics que habiten en determitats mitjans de comunicació i que tenen com ha objectiu rearmar el sector més extrem de la dreta espanyola. I Catalunya ha estat sovint en el punt de mira dels seus advertiments mesianics.\nJimenez Losantos, Cesar Vidal, Antonio Burgos, Carlos Dávila, Isabel Sansebastian, Pío Moa… entre d’altres són analitzats pel periodista JOSE MARIA IZQUIERDO en el seu llibre LOS CORNETAS DEL APOCALIPSIS.\nAvui ens acompanya al MANERES DE VIURE dins l’espai Visions de Catalunya des d’Espanya.\nLes retallades en sanitat, 100 dies de govern de CIU i l’abolició de l’impost de successions\nLa política té les seves estètiques. Els seus rituals. Com aquell situa els cent primers dies d’un govern com un bon moment per fer balanç. Un periode marcat per l’aplicació de retallades molt significatives en sectors públics com l’ensenyament o la sanitat, problemes de comunicació externa de l’acció de govern i la presa de consciència de la realitat del país i de la situació econòmica.\nBy maneresdeviure On 9 abril 2011 · 2 Comments


L'empresari alemany antiindependentista es presenta a les municipals a Barcelona\nL'empresari alemany antiindependentista, Karl Jacobi, conegut perquè va increpar el president del Parlament, Roger Torrent, en una conferència al Círculo Equestre, ha anunciat que es presentarà a les eleccions municipals de Barcelona. Jacobi ha anunciat la seva decisió al Versió RAC1, i l'ha atribuida al procés independentista.\n"He pres la decisió de presentar-me a alcalde de Barcelona. S’ha de canviar la situació. Vivim en una dictadura. Tinc vàries ofertes de diversos partits", ha assegurat.\nJacobi ha seguit amb el seu llenguatge radical contra els polítics catalans. "Segons les lleis alemanyes no hi ha rebel·lió, però poden dir el que els doni la gana. Som a Espanya. Els jutges alemanys s’han deixat influir per una campanya de mentides i manipulacions que s’ha fet fa anys des de Catalunya", ha deixat anar respecte a la decisió del Tribunal d'Schleswig-Holstein.\nL'empresari s'ha mostrat especialment irritat amb el president a l'exili, Carles Puigdemont. "Puigdemont ha d’anar a una presó espanyola. Se l’ha de bloquejar, congelar o el que sigui. Que no parli més en públic dient més mentides. S’ha d’acabar amb aquest malson com sigui", ha indicat.\nCas 1-O Albiol, enfadat amb Alemanya: "Ens venen a dir que no ha passat res; de nota" El Nacional


La donació renal en vida es consolida a la Comunitat Valenciana com a alternativa terapèutica | Notícies Dígitals\nLa donació renal en vida es consolida a la Comunitat Valenciana com a alternativa terapèutica\n09/03/2022 alternativa terapeutca, donació renal\nUn total de 191 persones han donat en vida un ronyó a la Comunitat Valenciana des del 2006, quan es va iniciar el programa de trasplantament renal amb persones donants vives. D’aquest total de trasplantaments, 19 han estat menors d’edat.\nEn concret, l’any passat es van fer 9 donacions de ronyó en vida, de les quals, 4 es van efectuar a l’Hospital Universitari i Politècnic La Fe, 4 a l’Hospital Universitari Doctor Peset i 1 a l’Hospital Doctor Balmis.\nEn termes relatius, el trasplantament renal entre persones vives representa al voltant del 5% del total de trasplantaments renals que es fan cada any a la Comunitat Valenciana. “La donació entre persones vives és una opció per reduir el temps en llista d’espera i, a més, en alguns casos, pot arribar a evitar el pas per la diàlisi, per això els especialistes en Nefrologia informen d’aquesta alternativa les persones amb malaltia renal”, explica Rafael Zaragozá, director del Programa de Trasplantaments de la Comunitat Valenciana.\nPer sensibilitzar sobre la importància dels ronyons, cada any el segon dijous de març es commemora el Dia Mundial del Ronyó.\nRequisits per ser donant en vida\nPer donar en vida a familiars o persones conegudes cal tenir entre 18 i 65 anys, gaudir de bona salut, mancar antecedents de malalties, disposar d’una bona funció renal i comptar amb un grup sanguini i antígens compatible amb la persona receptora. A més, afegeix Zaragozá, “en cap cas s’extreuen ni utilitzen òrgans de donants vius quan es pugui considerar que hi ha un condicionament econòmic, social o psicològic, perquè la donació a Espanya és lliure i altruista”.\nPer certificar que no hi ha cap mena de coacció o interès econòmic, tant la persona donant com la receptora han de comparèixer davant un jutge. El trasplantament renal de persona donant viva requereix també valoracions psicològiques, així com un informe positiu del Comitè Ètic de l’hospital.\nActualment, la intervenció sol fer-se amb cirurgia laparoscòpica, dura unes cinc hores i no pot comportar cap despesa per a la persona donant (té cobertes, per exemple, les despeses per desplaçar-se a l’hospital i els dies que estigui de baixa, un mes per terme mitjà). Després, tant la persona donant com la receptora tindran revisions de per vida per monitoritzar la seva funció renal.\nSi la persona que vol donar no és compatible amb el seu familiar, poden incorporar-se al Registre de Trasplantament Renal Creuat.\nLa persona que dóna un ronyó en vida, d’acord amb l’experiència del director del Programa de Trasplantaments de la Comunitat Valenciana, “sol tenir una relació familiar o amistosa, o un vincle emocional, amb qui el rep” però, postil·la Carlos Santiago, coordinador de Trasplantaments a l’Hospital Doctor Balmis d’Alacant, “hi ha casos de generositat sense límit: els ‘donants altruistes’, persones que cedeixen un dels seus ronyons a un complet desconegut que ho necessita per continuar vivint”.\nAquesta figura és especialment freqüent a la Comunitat Valenciana. De fet, quatre de les divuit persones donants altruistes que es coneixen a Espanya són de l’Hospital Doctor Balmis.\nLa majoria, les persones donants altruistes tenen una trajectòria vital filantròpica. Són donants de sang o de medul·la òssia, amb targeta de donant, col·laboradors o membres d’ONG i, destaca Santiago, “mai he conegut cap persona que s’hagi penedit del gest, al contrari, l’han donat a conèixer als seus cercles socials per animar altres persones a seguir el seu exemple”.\n← El PPCS presenta una iniciativa en defensa de la cobertura sanitària\nCSIF demana al Síndic de Greuges que intervingui per crear una unitat de reproducció assistida a Castelló davant el “col·lapse” del servei →


Inici » Notícies » Els voluntaris de ”la Caixa” celebren una jornada lúdica per a més de 5.000 nens i ...\nMadrid, 18 de maig 2019\nDia del Voluntari de ”la Caixa” 2019.\nUn de cada tres menors es troba en risc de pobresa, és a dir, 2,2 milions de nens i nenes a Espanya, segons la taxa AROPE de la Xarxa Europea de Lluita contra la Pobresa i l’Exclusió Social. Aquesta realitat fa difícil que els infants es desenvolupin plenament en els diferents àmbits de les seves vides, i que tinguin oportunitats per descobrir els seus talents innats i convertir-los en un valor per a la seva formació i el seu futur.\nDavant d’aquesta situació, el Dia del Voluntari de ”la Caixa” 2019 està dedicat a l’impuls de tallers lúdics, artístics, culturals i mediambientals que contribueixin al desenvolupament i la integració dels menors. L’acció se celebra de manera conjunta a 41 ciutats de tot Espanya, amb la participació de 1.000 voluntaris i més de 5.000 infants en risc d’exclusió social.\nEl president de la Fundació Bancària ”la Caixa”, Isidre Fainé, ha assenyalat: «Els voluntaris de ”la Caixa” ens recorden que és possible un món millor, on els uns s’ajuden els altres de manera desinteressada».\nIntrodueix les dades necessàries per enviar l'enllaç de la notícia, "Els voluntaris de ”la Caixa” celebren una jornada lúdica per a més de 5.000 nens i nenes en situació de vulnerabilitat "\nVoluntaris de ”la Caixa”\nNota de premsa Els voluntaris de ”la Caixa” celebren una jornada lúdica per a més de 5.000 nens i nenes en situació de vulnerabilitat\nVídeo brut 3’ minuts . Dia del Voluntari de ”la Caixa” 2019. ”la Caixa” (arxiu MOV; 77,9 mb)


IB3 | ESTRENA: “Engrescats”, la passió per aprendre\nDiumenge 10 a les 21.30\tESTRENA“Engrescats”, la passió per aprendre\nNotícies Engrescats comparteix\nNou programa presentat per Emili Manzano\n“Engrescats” és un programa d’entreteniment divulgatiu que té com a eix principal l’educació, entesa en el sentit més ampli. Els protagonistes són els mestres, els alumnes, les famílies i els continguts que transmeten els primers als segons.\nÉs un programa pensat per gaudir de l’educació i per reflexionar sobre aquesta tasca essencial per a la societat. La idea és mostrar la tasca dels professionals implicats en l’educació, veure com treballen i quins són els seus projectes. També, però, mostrar la feina dels alumnes i els seus processos d’aprenentatge, i conèixer quins són els reptes actuals i els camins de l’educació del futur.\nEl periodista mallorquí Emili Manzano, guanyador d’un premi Ondas, serà el conductor del programa, ajudat per la pedagoga Catalina Salas. Manzano es va fer popular amb un espai televisiu dedicat al món dels llibres, “Saló de lectura”, a Barcelona TV. Posteriorment va dirigir i presentar “L’hora del lector” al Canal 33/TVC. El programa “Engrescats” compta amb l’assessoria tècnica del Departament de Pedagogia Aplicada i Psicologia de l’Educació de la Universitat de les Illes Balears.\n“Engrescats” s’estrena el diumenge dia 10 d’abril a les 21.40 hores a IB3 Televisió.\nEn el primer capítol comprovarem la passió que mou el món de l’ensenyament i l’aprenentatge. Coneixerem uns alumnes que han momificat pollastres per explicar la mort a l’Antic Egipte, veurem el vuit de la Seu des d’una perspectiva matemàtica i astronòmica i visitarem una cooperativa que han posat en marxa un grup d’alumnes per pagar-se el viatge d’estudis, entre molts altres temes apassionants.\nVos convidam a interactuar amb nosaltres a les xarxes socials: @EngrescatsIB3 i amb l’etiqueta #engrescats i al Facebook del programa: Engrescats – IB3 Televisió.


Sèrie PV1 HM\nSÈRIE PV1 HM (DBM-LOWARA)\nPDF Dades tècniques sèrie PV1 HM\nEquip hidropneumàtic composat per una electrobomba Lowara e-HM..P regulada per un variador de freqüència, pel subministrament d'aigua a pressió constant.\nLa instal·lació d'una electró-bomba de la sèrie e-HM (amb el menor consum d'energia del mercat), junt amb la instal·lació d'un variador Archimede proporciona un retorn molt ràpid de la inversió, amb un estalvi de fins el 43% respecte a sistemes de pressurització tradicionals amb pressòstat o control electrònic de pressió.\nEl variador de freqüència ajusta la velocitat del motor en funció de les necessitats del cabal a la instal·lació, subministrant sempre pressió constant, a més de reduir el consum elèctric elimina els cops d’ariet i allarga la vida de la bomba. La senyal de lectura es realitzada mitjançant un transductor de pressió 4-20mA.\nBomba horitzontal e-HM..P de Lowara amb certificat WRAS per ús amb aigua potable.. Eficiència IE 3 en tots els motors trifàsics a partir de 0.75kW. Difusors, eix i camisa exterior en acer inoxidable AISI 304. Impulsors fabricats amb un tecnopolímer especial que els permet treballar amb temperatures de fins 90ºC.\nVariador de velocitat Archimede amb transductor de pressió 4-20mA. Autoprogramable amb protecció contra treball en sec.\nAcumulador hidroneumàtic amb baix manteniment de 20L/10bar, amb tapa i manguito en acer inoxidable. Membrana conforme a DIN 4807, especial per aigua potable. Temperatura de treball: -10ºC a 90ºC.\nGrups 1/3/5 HM..P inclouen vàlvula de retenció, suport variador, manómetre i racor 5 vies.\nGrups 10 HM..P inclouen vàlvula de retenció, suport variador, vàlvula d'aïllament per acumulador i col·lector 2" fabricat en acer inoxidable AISI 304.\nConnexió elèctrica amb endoll Schuko per grups monofàsics i caixa de protecció amb magnetotèrmic pels grups trifàsics 10HM..P.\nPV1 5HM04P07 M M W\nPotència 0,7Kw (1CV).\nPV1 5HM05P09 M M W\nPotència 0,9Kw (1,3CV).


L'Ajuntament de Vielha continua impulsant la reobertura de l'estació d'esquí dera Tuca i la creació d'un complex residencial i hoteler a peu de pistes que ampliï l'oferta d'esquí de la Vall d'Aran i que afavoreixi la desestacionalització del turisme. El projecte per a l'estació s'ha de tramitar amb un pla especial de muntanya mentre que el complex residencial i hoteler necessita la redacció d'un pla parcial. Tot i que l'any 2004 la proposta presentada pel grup immobiliari Fadesa va ser la guanyadora del concurs públic promogut per l'Ajuntament de Vielha, finalment ha estat el grup Hoque el grup al qual s'ha adjudicat definitivament el projecte, gràcies a la seva bona oferta de compra dels terrenys on s'ha de construir el complex.\nL’estació d’esquí dera Tuca pertany al terme municipal de Vielha e Mijaran i disposa d’un domini esquiable situat a les muntanyes de les entitats municipals descentralitzades de Betren i Escunhau. Les instal·lacions de l’estació estan tancades des de final dels anys vuitanta però l’Ajuntament de Vielha ha anat fent gestions per aconseguir-ne la reobertura. El gener de 2004 es va tancar el termini de presentació de propostes empresarials per a la reobertura de l’estació d’esquí i la creació d’un complex turístic de lleure i esports. El concurs va ser guanyat pel grup immobiliari FADESA que havia de presentar el projecte per a la Tuca a l’Ajuntament de Vielha la tardor del mateix any.\nPla especial per a l'estació d'esquí i pla parcial per al complex residencial i hoteler\nLa reobertura dera Tuca estava associada a dos projectes: un era l’adequació de les antigues instal·lacions de l’estació d’esquí i l’altre, el complex turístic i hoteler associat a l’estació.\nEls terrenys del domini esquiable de l’antiga estació eren propietat de les dues entitats municipals descentralitzades, Betren i Escunhau. Aquest fet els donava potestat per intervenir sobre la concessió de les activitats que s’hi volgués desenvolupar. El projecte per a l’adequació de l’estació s’havia de tramitar amb un pla especial on s’havien de definir els usos, el programa d’inversions i el pla d’etapes.\nLes normes subsidiàries de 1982 de Vielha e Mijaran preveien un sector de sòl urbanitzable a Betren, destinat a residència i comerç, d’una extensió aproximada de 40.000 m2. En aquest terreny, s’hi autoritzava la construcció de setanta-cinc habitatges d’una superfície de 250 m2 per a cada un. L’Ajuntament de Vielha estava disposat a ampliar l’edificabilitat del sector, sempre que l’empresa que adquirís els terrenys es comprometés a posar en funcionament l’estació d’esquí. A més, segons l’Ajuntament, aquesta modificació evitaria que els promotors haguessin de buscar altres terrenys per a la ubicació del complex residencial i hoteler de l’estació, alhora que facilitaria la recuperació de la inversió efectuada en les instal·lacions hivernals. L’ Ajuntament també estava disposat a qualificar com a sòl urbà els 7.000 m2 a peu de pista que fins ara eren utilitzats com a aparcament. El desenvolupament del complex urbanístic i residencial s’havia de tramitar amb l’elaboració d’un pla parcial.\nEl canvi de promotor: dels gallecs FADESA als madrilenys Hoque\nFADESA va presentar un projecte per al complex de turisme i lleure i va començar les negociacions per a la compra dels terrenys de Betren. L’octubre de 2004 FADESA va anunciar que havia arribat a un acord amb els vint propietaris dels sector urbanitzable i que fixava la compra en 120 euros/ m2.\nA principi de 2005, el grup de propietaris va anunciar que hi havia un nou comprador disposat a pagar 150 euros/m2 i que, a parer seu, ells no tenien cap obligació de vendre a FADESA. L’abril de 2005, el grup immobiliari Hoque anunciava que havia arribat a un compromís de compra amb tots els propietaris dels terrenys i que en formalitzaria definitivament la transacció el setembre del mateix any.\nFADESA hauria pogut seguir amb el projecte de l’estació d’esquí; ara bé, el fet que Hoque hagués comprat els terrenys del futur complex urbanístic dificultava la inversió del grup gallec, el qual no va mostrar interès a continuar només amb el projecte de reobertura i adequació de l’estació d’esquí, tal com va fer notar Francesc Faure, alcalde pedani de Betren per Convergència Democràtica Aranesa, (CDA) quan va dir que “és impossible que l’estació es mantingui sense concessió urbanística”.\nEl nou projecte de la Tuca Aran Resort\nEl grup immobiliari Hoque, constituït per aquest projecte amb el nom de Tuca Aran Resort, va presentar els dos plans urbanístics a l’Ajuntament de Vielha a final de 2005. El pla parcial per al complex residencial preveia: un aparcament subterrani per a dos mil vehicles, al damunt del qual s’aixecarien els apartaments, els hotels i els espais comercials. La construcció del nou aparcament subterrani va ser aprofitada per Francesc Faure que va anunciar que demanaria als promotors que habilitessin un nombre de places per als veïns i visitants de Betren. Disposar d’alternatives per a l’aparcament permetria poder prohibir la circulació en cotxe pel nucli històric del municipi i millorar la qualitat de vida dels veïns.\nEl nombre d’habitatges encara no estava concretat, tot i que les primeres estimacions apuntaven cap als sis-cents, un centenar dels quals es destinaria a habitatge social. També es construirien dos hotels de més de quatre estrelles d’unes cent habitacions, respectivament, i una residència d’estudiants. Una de les particularitats del projecte era que s’hi pretenia desenvolupar un centre universitari que oferís diplomatures i llicenciatures relacionades amb el turisme i l’esport d’aventura.\nEl pla especial per a l’estació d’esquí preveia remuntadors per a uns cinc mil esquiadors diaris, amb pistes que arribarien fins a la cota 2.500 m i accés amb telecabina des del nucli de Betren. El domini esquiable ocuparia una extensió de 425 ha amb 35 km de pistes. La intenció del grup era que la primera etapa de l’estació funcionés entre el 2007 i el 2008.\nLa inversió estimada per als dos projectes era de 200 milions d’euros, dels quals uns 30 milions es destinarien a l’estació d’esquí.\nCal afegir que les estacions de la Tuca i la Vall Fosca han estat les dues úniques estacions que han rebut el vistiplau del Govern per continuar endavant, ja que ambdues tenien els projectes molt avançats. En la presentació del Pla director d’estacions de muntanya, el juliol de 2005, Oriol Nel·lo i Colom, Secretari del Departament de Política Territorial i Obres Públiques, va dir que en el futur, més que noves estacions, el que es voldria és consolidar l’oferta existent i reorientar-la cap a operadors turístics i no immobiliaris.\nwww.nevasport.com/reportajes/articulos_detalle.php?id_articulos=424 - enllaç trencat?\nESTACIÓ D'ESQUÍ I URBANITZACIÓ DERA TUCA (2005)\nEstació d'esquó i urbanització dera Tuca


La RSAT proposa recuperar una inscripció de l'Antiga Audiència\nLa frase en llatí es troba just al darrer de la inscripció Antiga Audiència, d'acer inoxidable.\nLa frase es troba a la façana i fa referència a l’Escola de Dibuix, Nàutica i Matemàtiques\nActualitzada 23/05/2019 a les 08:59\nLa Reial Societat Arqueològica Tarraconense (RSAT) proposa la substitució del rètol d’acer inoxidable que hi ha a la part superior de la façana de l’Antiga Audiència per la inscripció gravada sobre la pedra el 1826, on posa Publicum Studiosae Juventutis Grafices Aeteneum, que en una traducció actualitzada es correspondria amb «Ateneu públic per a la joventut estudiosa de les arts gràfiques». Aquesta iniciativa de l’Arqueològica parteix després que el passat cap de setmana es produís el despreniment de parts de la cornisa de l’edifici de la plaça del Pallol.\nL’edifici, que conté restes romanes i medievals d’especial importància, ha estat a usos molt diversos al llarg dels darrers dos segles. El 1801 va albergar l’Escola de Dibuix, Nàutica i Matemàtiques, auspiciada per la Societat Econòmica d’Amics del País.\nL’Arqueològica va recordar un escrit de Llorenç Miquel on deia que els alumnes de la classe de matemàtiques van formar una unitat de sapadors durant la Guerra del Francès per defensar la ciutat de l’ofensiva de l’exèrcit de Napoleó. L’escola va ser restaurada el 1814, poc després de la retirada francesa de Tarragona, el 1813. L’any 1826 l’edifici va ser reformat, construint-se una nova façana i adoptant la forma que té en l’actualitat. Uns anys més tard, el 1883, l’immoble va ser objecte d’una nova reforma per convertir-lo en la seu de l’Audiència Provincial de Justícia, creada poc abans. No va ser fins al 1973 que aquesta dependència de l’administració de justícia es va traslladar a l’edifici de la Rambla President Companys.\nL’Arqueològica considera que «que en el moment d’intervenir per restaurar la cornisa es podrien treure les lletres amb acer inoxidable i recuperar la inscripció original». «Pensem, també, que seria convenient considerar la denominació antiga d’Escola de Dibuix i Nàutica o pot-ser d’Acadèmia de Belles Arts com deia Llorenç Miquel el 1833, recuperant d’aquesta manera el nom d’una institució genuïnament nostra», va dir.\nL’edifici de la plaça del Pallol també ha estat seu del Col·legi d’Advocats i de la Facultat de Dret de la Universitat Rovira i Virgili, i actualment és propietat de l’Ajuntament de Tarragona. Al segle XVI es va establir el pes de la farina, una oficina municipal encarregada de controlar el pes de gra abans i després de moldre’s. D’aquesta activitat s’ha conservat una sitja localitzada al vestíbul, rodejada per parets de carreus d’època romana.\nComenta el contingut : La RSAT proposa recuperar una inscripció de l'Antiga Audiència


FAQs | BedSize.eu - Roba de llit a mida\n1) En quant temps rebré la comanda?\nNormalment al mateix dia o el següent enviarem un mail per contrastar dades i si és el cas les dades de pagament (si és durant el cap de setmana, serà el dilluns). Un cop fet el pagament tardem una mitjana de cinc dies per la fabricació i un o dos dies per transport. Aquests Timings poden variar en funció dels productes de la comanda (per exemple la confecció amb festó o farcits podem tardar algun dia més).\n2) Quines opcions de pagament tinc?\nEn l'actualitat estem en la primera fase de la botiga online i encara estem acabant d'optimitzar el recorregut de la comanda. Hem començat per l'opció de transferència però pròximament ja donarem l'opció de pagament amb targeta de crèdit i PayPal. El contra reembors no el tenim contemplat, ja que tractem amb un article personalitzat i que ja no podem reaprofitar. Entenem que pugui haver-hi algun recel amb aquest nou model de comerç, per aquest motiu estem a la vostra disposició via telefònica, via mail i en les nostres xarxes socials de Facebook i Instagram: @bedsize.eu.\n3) Què passa si m'equivoco en les mesures fent la comanda?\nSempre suggerim repassar les mesures abans de confirmar la comanda però sempre existeix aquesta possibilitat. En el cas que us adoneu abans d'enviar-lo ho corregirem sense cost. Si us adoneu quan ho tingueu a casa, us ho podrem arreglar amb un cost de 15 € bàsicament per sufragar els costos d'enviament i arranjament.\n4) Què passa si s'ha equivocat l'empresa?\nSi ens hem equivocat nosaltres, et recollirem l'article a casa teva i te'l tornarem arreglat amb la mida correcta. Recordeu que les mides poden haver-hi un 4/5% de diferències relatiu als encongiments i plegats de la tela (valors que hem comprovat en el departament de qualitat, uns valors que no són mai exactes del tot, ja que dependrà de les temperatures de rentatge, temps de rentada, i temps que es té dins la rentadora sense treure, l'alcalinitat de l'aigua... tot i que en un 99% seguint les recomanacions de rentada haurien de sortir els valors estàndards).\n5) Sempre he d'escollir les mides suggerides per la mida del matalàs que he posat?\nIndubtablement no. Les suggerències estan calculades en base els estàndards espanyols de caiguda del llençol i funda nòrdica, calculat en un canapè estàndard (la suma de matalàs + capes uns 40 cm).\nNaturalment si escolliu la nostra web, probablement necessiteu una mida adequada pel vostre llit, us posem alguns exemples.\n*Si teniu un canapè molt alt (o matalàs) i ús interessa que arribi fins a terra per definir l'amplada haureu de sumar l'ample del matalàs mes 2 cops l'alçada del terra fins a dalt el matalàs.\n*Si teniu una llitera o llit de caravana potser no us interessarà que pengi tant per un cantó (per exemple si hi ha paret o cal posar-li per dins el calaix) i us interessa fer-lo una mica més curt.\n*Si són 2 llits junts, segurament tampoc us interessi que sigui tan ample.\n*En la funda nòrdica, si us interessa posar-lo per dins el matalàs, podeu demanar més llarga la funda, o si voleu que tingui només la mida del matalàs posareu la mida més curta (estil: països del nord d'Europa).\n6) Quina qualitat és millor, cotó 100% o 50% polièster i 50% cotó?\nAquesta pregunta no té una sola resposta (demanem qualitat quan estem parlant de composició), tot serà en funció de les expectatives que tingueu del producte.\nEl cotó 100% en ser tot fibra natural és més sostenible, no té reaccions a pells sensibles, té una sensació més fresca però en general, s'arruga més que la mescla i també el seu preu és superior.\n7) Quina mida haig d'escollir de la funda nòrdica? I del farcit?\nLa mida de la funda nòrdica dependrà de quant voleu que pengi del llit i a quina distància del terra voleu que quedi... Per les mides estàndard es calcula uns 40 cm per cada cantó que a hauríeu d'afegir a l'amplada del matalàs. Ara bé, això és més de tradició mediterrània; en els països anglosaxons i nòrdics és més tradició que el farcit no pengi tant.\nSi el farcit nòrdic ja el teniu, la mida que caldria posar en la funda nòrdica són 10 cm més que el farcit per tal de facilitar la seva col·locació. Així mateix, si teniu la funda nòrdica i voleu el farcit, haureu de demanar 10 cm menys que l'amplada de la funda nòrdica que tingueu.\n8) Podeu confeccionar qualsevol mida?\nPoder es podria... Ara bé com que la majoria de teles són de 280 o 300 cm d'ample, qualsevol mida superior s'hauria d'afegir, amb la qual cosa encareix el procés i a més sempre es veuria una ratlla que talla l'article.\nTambé observar que els dibuixos infantils de cotó són teles de 160 cm pel que se suggereix no superior a llits de 90 cm, si no haurem d'afegir-les.\n9) Quina serà la mida real de la funda de coixinera si poso la mida el coixí?\nLes fundes de coixinera sempre les farem 4/5 cm més amples que el coixí perquè es pugui introduir fàcilment (hi ha alguns coixins molt gruixuts, si és el cas demanar 4/5 cm més d'ample). Per les mides de fundes amb boques obertes, solem calcular uns 10 cm més que el coixí de llarg per tal que aquest quedi ocult.\n10) Podeu fer mesures no rectangulars?\nSí, sempre que ens envieu un patró (croquis) amb totes les mesures necessàries. Hi haurà alguns articles que no ha de correspondre la forma de la part de dalt amb la mesura del matalàs. Aquesta variable és més enfocada per a les gualdrapes ajustables.


Accesibilitat WCAG – Fundació Mallorca Turisme\nDeclaració responsable d’accessibilitat\nSituació de compliment amb la Accesibilitat\nAquest lloc web és plenament conforme amb [RD 1112/2018 o UNE-EN 301 549], havent-se desenvolupat seguint les Pautes d’Accessibilitat al Contingut en la Web (WCAG), en la seva versió WACAG 2.0. Iniciativa plantejada per diversos organismes i ens internacionals en col·laboració amb el World Wide Web Consortium (W3C) per a afavorir l’accés als continguts en internet per a usuaris amb discapacitats.\nLa present declaració has estat elaborada el 11 de maig de 2021. El mètode emprat per a preparar la declaració ha estat una autoavaluació duta a terme pel propi organisme.\nÚltima revisió de la declaració: 11 de maig de 2021.\n01. Decisions preses en l’àrea del disseny que afavoreixen l’accessibilitat en aquesta web\nSuficient contrast entre el text i el seu color de fons\nSegons les indicacions WCAG 2.0, la relació de contrast entre el text i el fons del text ha de ser d’almenys 4.5 a 1. En contextos on la font és d’almenys 24px o 19px en negreta, el mínim es redueix a 3 a 1.\nS’ha tingut especial compte amb evitar el text sobre les imatges.\nNo indicar informació important utilitzant només el color\nS’han utilitzat altres indicadors (com a icones o text per a acompanyar la codificació de colors o un subratllat en el text vinculat) perquè les persones que no poden distingir colors fàcilment puguin comprendre i utilitzar el seu contingut.\nNo utilitzar les característiques sensorials com l’únic indicador per a comprendre i operar el contingut\nS’utilitza en el seu lloc una combinació de posicionament, color i etiquetatge per a identificar el contingut, sense confiar únicament en les imatges, la forma, la grandària, la ubicació visual, l’orientació o el so per a indicar instruccions importants per a operar o comprendre el contingut.\nDissenyar estats d’enfocament per a ajudar els usuaris a navegar i comprendre on es troben\nEl disseny proposat en aquesta web no oculta de manera activa els estats ressaltats d’enfocament (:focus). Quan les persones usen el teclat per a navegar, la web inclou estats d’enfocament perfectament visibles.\nS’escriu text alternatiu coherent per a les imatges\nEls usuaris amb baixa visió solen utilitzar un navegador parlant per a “llegir” la web. Aquests navegadors especialitzats converteixen text en veu perquè l’usuari pugui escoltar les paraules en un lloc. Quan un navegador que parla aterra en una imatge, busca text alternatiu que pugui llegir en veu alta; si no troba cap, sovint només dirà “imatge”, deixant a l’usuari sense saber què és la imatge i quina importància té per a la història.\nPer a evitar això, es descriuen tots els elements que expliquen el que succeeix en la imatge, evitant configurar el text alternatiu perquè sigui genèric.\nSi una experiència no pot ser accessible, utilitzar una altra ruta perquè els usuaris obtinguin aquesta informació\nEn aquest sentit, s’ha pretès facilitar l’accés als continguts de la web a través de més d’una via, utilitzant per a això diferents menús o enllaços oportuns que permetin una navegació interna fluida.\nSer el més coherent i clar possible en el disseny\nS’ha pretès ser precís en totes les funcions, ubicació i etiquetatge dels components, que funcionen i s’identifiquen de manera coherent.\nS’utilitza una arquitectura de la informació clara, amb títols de secció i paràgrafs per a organitzar el contingut. Els textos són també clars i s’evita en tot moment l’argot i els modismes.\n03. Decisions preses durant el desenvolupament web que afavoreixen l’accessibilitat en aquest portal\nUtilitzar els elements HTML correctes per al seu contingut\nEls elements HTML comuniquen al navegador quin tipus de contingut contenen i com el navegador ha de representar o tractar aquest contingut. L’arbre d’accessibilitat es basa en supòsits sobre els elements i la seva estructura. Aquesta és la funció del navegador que impulsa als lectors de pantalla.\nPer a això s’han triat els elements correctes per al context actual, com a forma senzilla de crear una bona base per a l’experiència en aquesta web.\nSuport de navegació per teclat\nTotes aquestes praxis s’han obviat en el desenvolupament d’aquest lloc web a fi d’afavorir l’accessibilitat al contingut en tot moment.\nComprendre i utilitzar punts de referència HTML\nÉs possible que les persones que usen dispositius d’assistència no desitgin examinar tot el contingut de manera lineal, sinó que prefereixin usar una vista d’esquema (generada a partir de marques) per a trobar el contingut rellevant.\nPer a això, aquesta web té establerts punts de referència en HTML per a definir àrees específiques, com a capçalera (header), contingut principal (main), formularis de contacte (form), elements o menús de navegació (nav), i peu de pàgina (footer).\nÚs dels atributs ÀRIA sol quan és necessari\nL’objectiu en usar-los és comunicar al navegador i la tecnologia d’assistència, com els lectors de pàgines web, com canviarà el contingut o quin és el propòsit del contingut. Els missatges d’error dinàmics poden cridar als lectors de pantalla, els botons es poden vincular al contingut al qual afecten i es poden expressar molts altres estats útils a nivell de codi.\nDurant el desenvolupament d’aquesta web, s’ha utilitzat l’etiquetatge i marcat d’ÀRIA només en aquells casos en què la pròpia semàntica de l’HTML no era suficient per a descriure l’estat o funció d’un objecte.\nBrindar als usuaris una manera d’ometre la navegació de nivell superior per a accedir al contingut principal\nEspecialment útil per als usuaris de teclat, és donar-los una via de passar per alt la navegació de nivell superior (header) per a accedir al contingut principal (main). Per a això s’ha establert un botó en la part superior de la pàgina (només pot ser visible si està actiu) que, quan es fa clic, canvia l’enfocament actual del botó a la part superior del contingut principal de la pàgina. Això evita que l’usuari hagi de desplaçar-se per molts elements de navegació.\nAquest botó d’accés al contingut es troba abans del començament del menú principal de navegació.\nFer enllaços descriptius\nLa tecnologia d’assistència és capaç de trobar tots els enllaços en una pàgina i presentar-los en diverses formes, però aquests enllaços són bastant poc pràctics si es tracta d’enllaços que són només el text “faci clic aquí”.\nPer tant, s’han creat vincles que descriguin clarament a on anirà l’usuari si fa clic en ell, la qual cosa els donarà una idea de l’acció que es durà a terme en fer clic.\nEviti imatges i iconografia en pseudo-elements\nS’ha evitat, en la mesura que sigui possible, la creació d’icones en pseudo-elements que en ser llegits per la tecnologia d’assistència (que es basa en HTML per a trobar el contingut que es presentarà als usuaris) proporcionin lectures d’elements buits.\nAquells que s’han implementats i corresponen a aquesta característica, han estat etiquetats mitjançant ària-hidden=”true”, per a evitar el descrit anteriorment i afavorir l’experiència als usuaris que utilitzen tecnologia assistida per a la lectura de la pàgina web.\nCrear rutes alternatives perquè els usuaris accedeixin a la informació\nPot ser difícil convertir uns certs components (com un mapa SVG o un vídeo) en experiències accessibles. En aquests casos, i per a aquesta web en concret, s’ha considerat l’incloure descripcions dels vídeos per als usuaris que puguin requerir-ho.\nEls enllaços són visualment identificables\nEls enllaços en aquesta web tenen assignats estils clars que defineixen els estats enfoqui (:focus) i actiu (:activi). La propietat de contorn indica quan un element o seleccionat o té focus. Això és útil per als usuaris que no tenen la capacitat d’usar un mouse o tenen problemes de visió.\nEl document HTML té un atribut d’idioma\nL’atribut HTML lang s’utilitza per a identificar l’idioma del contingut de text en la web. Aquesta informació ajuda els motors de cerca a retornar resultats específics de l’idioma, i també la utilitzen els lectors de pantalla que canvien de perfil d’idioma per a proporcionar l’accent i la pronunciació correctes.\n04. Eines alternatives que s’aporten per a afavorir l’experiència d’usuari a nivell d’accessibilitat\nMenú de Accesibilitat\nA fi de fer l’experiència de navegació web més amigable a usuaris amb diverses discapacitats, s’ha habilitat un menú d’accessibilitat que incideix directament sobre la presentació del contingut.\nAquests estils assignats, es corresponen amb els següents criteris:\nVisualització de contingut en manera d’alt contrast sobre fons clar.\nVisualització de contingut en manera d’alt contrast sobre fons fosc.\nAquesta funció ombreja les àrees de text de la web.\nGrandària de font\nPermet augmentar la grandària de les fonts que es visualitzen en el lloc web.\nRessalta els enllaços (interns i externs) del lloc.\nAugmenta l’interlineat dels textos del lloc web per a afavorir la llegibilitat d’aquests.\nAlterna la tipografia principal del lloc per una altra amb característiques de *monoespaciado que permetin una major *legilibilidad, i per tant una major compressió, dels textos a usuaris amb problemes de dislèxia.\n05. Implementació de programari de tercers\nAquesta web utilitza un gestor de continguts (CMS) i programari desenvolupat per tercers per a un correcte funcionament.\nEncara que en gran manera s’han revisat per a complir amb les recomanacions d’Accessibilitat, aquestes eines, així com el seu gestor de continguts, s’han actualitzen de manera periòdica. Això pot ocasionar que en moments determinats, entre revisions periòdiques d’Accessibilitat, algunes d’aquestes actualitzacions no compleixi amb els criteris establerts per a un lloc web accessible.\nEn aquest cas, o en qualsevol altre en el qual com a usuari pugui detectar algun problema relatiu a l’Accessibilitat d’aquesta pàgina, no dubti a posar-se en contacte amb nosaltres i fer-nos-ho saber.


El mercat de Nadal potencia, amb ‘food trucks’, l’espai gastronòmic | BonDia Diari digital d'Andorra.\nL’onzena edició del mercat de Nadal de la Massana es redissenya per donar més protagonisme a la part social i cultural de l’esdeveniment. Sota el nom Ara ve Nadal, el comú ofereix una trentena de propostes adreçades a tots els públics. “Es tracta d’una evolució natural; la paraula mercat ens quedava curta perquè cada cop han pres més protagonisme les accions culturals i socials. Hem intentat buscar la fórmula per transmetre l’essència d’aquest esdeveniment, que és un punt de diversió i de relació social”, va explicar la consellera de Cultura, Igualtat i Participació Ciutadana, Jael Pozo, que va remarcar la voluntat de canvi constant per adaptar-se als gustos del públic.\nPel que fa al nom, s’ha escollit Ara ve Nadal perquè remet a la cançó popular que tothom coneix i també perquè encara no estem dins el calendari de festes, “sinó que es tracta d’una acció pre-Nadal, per anar-nos preparant”, va afirmar Pozo. El mercat s’inaugurarà divendres vinent, a les 18 hores, coincidint amb l’encesa de llums nadalenca, i tindrà lloc durant dos llargs caps de setmana: del 30 de novembre al 2 de desembre i del 6 al 9 de desembre.\nLa consellera va remarcar que en les edicions anteriors s’ha comprovat que el públic valorava molt la part gastronòmica, i per això una de les novetats d’enguany serà la introducció de food trucks al voltant de l’escenari, que ocupa la part central de la plaça de Les Fontetes. Justament, les actuacions musicals conformen una part destacada de l’Ara ve Nadal, com va assegurar la directora de Cultura, Montse Checa, que també va posar en relleu la variada oferta d’espectacles de carrer, tallers i altres propostes familiars.\nQuant a l’acció social, dins el marc del mercat es farà l’entrega de diplomes als voluntaris de la parròquia i també el mercat de Santa Llúcia, amb la participació de diversos col·lectius de la parròquia, com va explicar la cap de l’Àrea Social i del departament d’Educació, Joventut i Esports, Sandra Molné.\nEls espais que tindran continuïtat són la pista de gel i la caseta del Pare Noel, que tenen una gran acceptació entre el públic infantil. En total hi haurà dotze punts gastronòmics i de venda de productes nadalencs, a més d’una trentena d’activitats per a tots els públics.\nEl darrer dia de mercat hi haurà l’espectacle Pantomime, a càrrec del Club Internacional, una obra familiar en clau d’humor. Una de les impulsores, Fran Doonan, va explicar que “es tracta d’una tradició britànica que vam voler traslladar a la Massana fa cinc anys i que ha tingut molt bona acollida, ja que enguany comptem amb trenta-cinc nens i vuit adults a dalt de l’escenari”.\nSegons el comú massanenc, el mercat de Nadal continua amb la seva filosofia de treball conjunt amb totes les entitats de la parròquia, que hi participen activament, com l’Esbart Valls del Nord, l’Escola de Música, la Grossband, les corals Sant Antoni i les Orenetes o Assaig 9.\namb ‘food trucks’\nLa Capsa estrena l'Estudi com a nou espai d'exposicions


Salvem 4.000 arbres! « Hope Projects\nLa crisi econòmica té molts “efectes colaterals”. El tancament d’una empresa no només és un drama personal pels treballadors que perden la feina, o pels empresaris que perden il·lusions i diners. També pot tenir efectes nefastos per animals i plantes, com és el cas que ens hem trobat.\nLa principal activitat dels Vivers Mediterrani de Llagostera era el conreu d’arbres autòctons per a obres públiques: parcs i jardins, places, carrers, avingudes, carreteres, etc. Per poder competir amb altres paisos, Itàlia especialment, l’empresari Emili Raset va invertir en unes instal·lacions modèliques i va comprar milers d’arbres per “engreixar-los” fins a tenir la mida necessària per poder ser venuts, un procés que dura uns 7 anys de mitjana. Res no feia preveure aleshores que obres emparaulades i contractes signats quedarien en no res a conseqüència de la crisi, condemnant el futur de l’empresa i de la major part dels arbres plantats.\n4.000 Roures, alzines i surers no podran superar el proper estiu si no reben les atencions que necessiten.\nLa pèrdua d’aquests arbres no només implica renunciar als beneficis ecològics equivalents a 40.000 m2 de bosc, sinó que amb ells es perdria tota oportunitat de reeixir d’una empresa de casa nostra capaç de competir de tu a tu amb els millors vivers d’Europa. Tot plegat és un luxe que no ens podem permetre.\nPer això des de la Fundació hem decidit ajudar aquest empresari, aportant els recursos necessaris per salvar els arbres. Volem crear dos llocs de treball a temps complert pels propers dos mesos i un altre a temps parcial durant els propers dos anys, fins que els arbres es puguin vendre o traslladar a un altre viver. Com a objectiu final, esperem que la valorització d’aquests arbres doni a l’empresa l’impuls necessari per a reiniciar la seva activitat, creant de nou ocupació i riquesa al seu entorn.\nEntre tots podem assegurar el futur d’aquests arbres i, tal vegada, el revifament d’una empresa.\nPer aconseguir aquest objectiu necessitem la participació de tothom. Amb la col.laboració de Verkami, iniciem una campanya de crowdfunding on per només 7 eur es pot salvar un arbre. Només 7 eur i aquest arbre rebrà el substracte, l’abonament, l’aigua i les atencions que necessita per superar la situació actual i créixer fins a tenir una mida que li doni valor al mercat.\nSeguiu aquest link a Verkami per veure el detall de les diferents recompenses i més informació de la campanya.\nNecessitem la vostra ajuda! Salvem els 4.000 arbres!